b'\n_START_ARTICLE_\nUgjen Vang\xc4\x8duk\n_START_SECTION_\nBojevita mladost\n_START_PARAGRAPH_\nUgjen Vang\xc4\x8duk se je rodil v Vangdu\xc4\x8doling pala\xc4\x8di, v Bumtangu leta 1862 in umrl leta 1926 v  Tinlej Rabten pala\xc4\x8di, v Fodrangu. Oba kraja sta v  "\xc4\x8coekor" dolini v Bumtangu. Kralj Ugjen Vang\xc4\x8duk je bil dr\xc5\xbeavnik, ki je imel dolgoro\xc4\x8dni pogled in strateg. Bil je tudi vesten sledilec Budizma, \xc5\xa1e posebej v njegovih zrelih letih._NEWLINE_Bil je vajenec na dvoru guvernerja  Druk Desija  D\xc5\xbeigme Namgjala (njegovega o\xc4\x8deta), ko se je izu\xc4\x8dil umetnosti vodenja in vojskovanja v ranem otro\xc5\xa1tvu. Ker je odra\xc5\xa1\xc4\x8dal v bojevitem obdobju, je bil Ugjen Vang\xc4\x8duk izurjen kot sposoben bojevnik. Ko je imel 17 let, je poveljeval svojim enotam v boju proti 20. Penlopu (guvernerju) \xc4\x8cevangu Norbu. Ko je bil Ugjen Vang\xc4\x8duk star komaj 21. let, mu je umrl o\xc4\x8de guverner (Desi) D\xc5\xbeigme Namgjel, ki mu je prepustil vlogo vodje v dr\xc5\xbeavi. Leta 1885, po smrti svojega o\xc4\x8deta, ko je imel 23 let, je vodil vojsko, ki je \xc5\xa1tela 2400 vojakov v \xc5\xa1tevilnih bojih, ki so kulminirali v \xc4\x8canglimitangu. Ta bitka pri \xc4\x8canglimitangu leta 1885 je bila zadnja dr\xc5\xbeavljanska vojna v Butanu. Ugjen Vang\xc4\x8duk je uporabil tudi svoje diplomatske ve\xc5\xa1\xc4\x8dine in pri\xc5\xa1el do zmage ter obnovil mir in red v \xc5\xbeivljenju Butancev.\n_START_SECTION_\nUstanovitev Budisti\xc4\x8dne monarhije\n_START_PARAGRAPH_\nButanu je vladalo zaporedoma 57 guvernerjev  Druk Desijeve v 256 letih odkar je bila ustanovljena Budisti\xc4\x8dna monarhija. Ugjen Vang\xc4\x8duk je ustanovil monarhijo leta 1907, \xc4\x8deprav je bil bolj ali manj vladar \xc5\xbee celo desetletje. V britanskih virih se ga omenja kot 12. Trongsa Penlop \xe2\x80\x93 t. j. vladar Butana. 17. decembra 1907 je bil guverner (penlop) Trongse Ugjen Vang\xc4\x8duk soglasno izvoljen, kot predstavnik ljudstva, uradnikov in klerikov kot prvi dedni kralj Butana v gradu Punaka. Britanski politi\xc4\x8dni uradnik, Sir Claude White (1853\xe2\x80\x931918), je predstavljal Britansko vlado na ceremonijalu kronanja. Od takrat se 17. december proslavja kot  Nacionalni praznik Butana. Ugjen Vang\xc4\x8duk je bil \xc4\x8dlovek vizije in izku\xc5\xa1en diplomat, ki je uspe\xc5\xa1no obnovil dolgo \xc4\x8dasa napete odnose med britansko Indijo in Butanom. Tako je leta 1904 kot pogajalec spremljal britanskega oficirja Younghusbanda v Tibet. Kot znak hvale\xc5\xbenosti za njegove storitve je dobil tudi odlikovanje Britanske indijskega imperija reda vite\xc5\xa1kega komandorja._NEWLINE_ _NEWLINE_Gongsa Ugjen Vang\xc4\x8duk je bil simbol pogumnosti, diplomacije, so\xc4\x8dutja, miru, dr\xc5\xbeavnosti in modrosti.\n_START_SECTION_\nZahodne \xc5\xa1ole\n_START_PARAGRAPH_\nKralj Ugjen si ni samo prizadeval za \xc5\xa1iritev samostanskega izobra\xc5\xbeevanja. Po obisku Kalkute in Delhija, je pri\xc4\x8del ustanavljati \xc5\xa1ole. Prvo \xc5\xa1olo je ustanovil v Lame Goenpa v Vangdu\xc4\x8dolingu s 14 butanskimi u\xc4\x8denci iz vzhodnega in zahodnega Butana. Kasneje se je \xc5\xa1tevilo u\xc4\x8dencev pove\xc4\x8dalo na 46. Po tem pa so bili \xc5\xa1tudenje poslani v misijonske \xc5\xa1ole v Kalimpong. Ti \xc5\xa1tudentje so postali pomembni uradniki v 1930-tih in 1940-tih. Kralj Ugjen je poleg zahodnega izobra\xc5\xbeevanja, krepil tudi  darma v Butanu.\n_START_SECTION_\nSmrt\n_START_PARAGRAPH_\nUmrl je leta  1926, ko je imel 64 let, v Fodrangu v pala\xc4\x8di Tinlej Rabten.'